Krk, 14. studenog 2020.g.

**OBJAVA ZA MEDIJE**

**UZ BOĆNJE, FOLKLOR I FILM ODRŽAN DAN SUSJEDSTVA KRK**

**Središnji program susjedstva Krk, jednog od 27 susjedstava Europske prijestolnice kulture, održan je ove subote 14. studenog 2020.g.**

Dan susjedstva Krk pod nazivom **Tancaj 2020** odvio se u poslijepodnevnim satima, u centru Krka, gdje je foto i video materijalom predstavljeno **europsko sujedstvo** Krka **Riga Folk dancing club** iz **Latvije**. Istovremeno, održan je i program ***'Tko hoće, neka kaže – boće!'*** u sklopu kojeg su se okupljeni mogli **upoznati s boćanjem, uz neizostavnu demontraciju.**

Uslijedio je mimohod pod vodstvom **KUD-a Poljica** od gradske rive do Trga Kamplin, nakon čega je održan i protokolarni dio programa u kojem su sudjelovalivoditelj udruge Kreativni Krk **Luka Adžić-Kapitanović**, gradonačelnik Krka **Darijo Vasilić**, rukovoditeljica programa RIJEKE 2020 **Emina Višnić**, pročelnica Upravnog odjela za kulturu, sport i tehničku kulturu Primorsko-goranske županije **Sonja Šišić** te zamjenik riječkog gradonačelnika **Marko Filipović**.

Ovom je prilikom i vremenska kapsula 27 susjedstava, koja će se po završetku predstavljanja svih susjedstava pohraniti na 100 godina, predana u ruke tima susjedstva Krk, od strane načelnika Općine Lovran, prethodnog domaćina, **Bojana** **Simoniča**.

U sklopu programa Tancaj 2020prikazan je i atraktivan **kratkometražni film „Inkorničata“**, koji proučava subjekt koji se nalazi izvan zadanog konteksta. Kreativni trio **Andreju Brozović Adžić-Kapitanović, Maka Murtića i Boruta Brozovića** spojio je sam grad Krk gdje godinama borave u svoje slobodno vrijeme. Istraživački duh, ljubav prema gradu i otoku Krku, njegovoj kulturi i tradiciji kao i potreba za umjetničkim izražavanjem temelj su ove glazbeno - scenske suradnje.

Dan susjedstva Krk završio jena Trgu Kamplin, uz vino i glazbu.

Nositelj inicijativesusjedstva Krk je [**Udruga Kreativni Krk**](https://www.facebook.com/kreativnikrk/). Partneri su **Grad Krk**, **Centar za kulturu grada Krka** i **Turistička zajednica grada Krka**, a europsko susjedstvo je [**Riga Folk-Dancing Club**](https://www.ritums.lv/en/amateur-art-groups/folklore-sets/product/81-rigas_dancu_klubs_eng)  **iz Latvije**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42